ఇది ‘బీజేపీ భగావో.. దేశ్ బచావో’ నినాదంతో లాలూ ప్రసాద్ ఆదివారం ఏర్పాటు చేసిన సభ. నిజంగానే దీనికి లక్షల సంఖ్యలో జనం వచ్చారా? సభా ప్రాంగణం మొత్తం నిండినట్లు ఉన్న ఫొటోలను లాలూ తన ట్విట్టర్లో పెట్టారు. అయితే, ఇవి మార్ఫింగ్ ఫొటోలని పలు వార్తలొస్తున్నాయి. సభ జరిగిన తీరును క్షుణ్ణంగా పరిశీలిస్తే మార్ఫింగ్ నిజమేనని తెలుస్తోంది! మధ్యాహ్నం 2:30 గంటలకు పీటీఐ వార్తా సంస్థ తన సైట్లో పెట్టిన ఫొటోలో సగం మైదానం ఖాళీగా కనిపిస్తోంది. లాలూ ట్విట్టర్లో ఫొటోలో మాత్రం మైదానం కిక్కిరిసిపోయినట్టు కనిపిస్తోంది. ‘ఇది లాలూ పాల్పడ్డ మరో కుంభకోణం’ అని నెటిజన్లు వ్యంగ్యంగా వ్యాఖ్యానిస్తున్నారు. కాగా, బిహార్లో కొందరు మహాకూటమిని భగ్నం చేశారని, ప్రజాతీర్పును ఉల్లంఘించి వారిని మోసం చేశారని జేడీయూ అసంతృప్త నేత శరద్ యాదవ్ అన్నారు. బిహార్లో భగ్నం చేసినా జాతీయ స్థాయిలో మాత్రం మహాకూటమిని ఏర్పాటు చేశామన్నారు.పైన ఇచ్చిన రెండు ఫొటోలలో పీటీఐ పోస్ట్ చేసిన అసలు ఫొటో(ఎడమ), లాలూ ట్విట్టర్లో పెట్టిన నకిలీ ఫొటో(కుడివైపు) ఉన్నాయి.
idhi ‘bgfa bhagavo.. desh bachavo’ ninaadamtoe laaluu prasad aadivaaram erpaatu chesina sabha. nijamgaane deeniki lakshala sankhyalo janam vachara? sabhaa praanganam mottam nindinatlu unna photolanu laaluu tana twitterlo pettaaru. ayithe, ivi marfing photolani palu vaartalostunnaayi. sabha jarigina teerunu kshunnamgaa pariseeliste marfing nijamenani telustondi! madhyaahnam 2:30 gantalaku pti varta samstha tana saitlo pettina photolo sagam maidanam khaaliigaa kanipistondi. laaluu twitterlo photolo maatram maidanam kikkirisipoyinattu kanipistondi. ‘idhi laaluu palpadda maro kumbhakonam’ ani netijanlu vyangyamgaa vyaakhyaanistunnaara. kaga, biharlo kondaru mahakutamini bhagnam chesarani, prajaatiirpunu ullanghinchi vaarini mosam chesarani jd asantrupta netha sharad yadav annaru. biharlo bhagnam chesina jaateeya sthaayilo maatram mahakutamini erpaatu chesamannaru.paina ichina rendu photolalo pti post chesina asalu foto(edama), laaluu twitterlo pettina nakili foto(kudivaipu) unnaayi.